John Steinbeck

John Ernst Steinbeck ([ˈstaɪnbɛk], * 27 Februarie 1902; † 20 Desember 1968) was 'n Amerikaanse skrywer wie se werk in 1962 met die Nobelprys vir Letterkunde bekroon is "vir sy realistiese en verbeeldingryke skryfwerk waarin simpatieke humor en 'n skerpsinnige maatskaplike waarneming met mekaar verbind word".www.biography.com: John Steinbeck. Besoek op 21 Mei 2018 Steinbeck word onder die vernaamste literêre persoonlikhede in die Verenigde State gereken, terwyl baie van sy romans as klassieke werke van die westerse literatuur beskou word.

Gedurende sy loopbaan as skrywer het 27 boeke uit sy pen gekom, insluitende 16 romans, ses nie-fiksie-werke en twee kortverhaalbundels. Die meeste van Steinbeck se werke speel in Sentraal-Kalifornië af, veral in die Salinas-vallei en die California Coast Ranges, 'n bergreeks langs die Stille Oseaankus. Dikwels staan onderwerpe soos die menslike lot en ongeregtigheid sentraal in sy romans, veral met betrekking tot verdrukte karakters en die gewone mens. Steinbeck het veral bekendheid verwerf met sy komiese romans Tortilla Flat (gepubliseer in 1935) en Cannery Row (1945), die epiese roman East of Eden (1952) wat oor etlike generasies strek, en die novelles Of Mice and Men (1937) en The Red Pony (1937). 

Die realistiese roman The Grapes of Wrath (1939), waarvoor die Pulitzerprys vir Fiksie aan Steinbeck toegeken is, word as sy meesterwerk en deel van die kanon van Amerikaanse literatuur beskou wat die dramatiese vlug van 200 000 mense uit die Dust Bowl, die droogtegeteisterde landboustreke van die Amerikaanse Middeweste, langs die historiese U.S. Route 66 na Kalifornië beskryf. Binne 75 jaar ná sy publikasie is 14 miljoen eksemplare daarvan verkoop.The Grapes of Wrath is deur sekere regse Amerikaanse groepe getipeer as die propaganda van 'n Joodse skrywer. Steinbeck het daarop geantwoord dat hy terloops nie Joods is nie, maar dit betreur as 'n skrywer se oeuvre aan die hand van sy herkoms geregverdig moet word.

Bibliografie
 Titel Jaar Kategorie ISBN Cup of Gold  Roman  The Pastures of Heaven  kortverhale  The Red Pony  Novelle  To a God Unknown  Roman  Tortilla Flat  Roman  In Dubious Battle  Roman  Of Mice and Men  Novelle  The Long Valley  Kortverhale  Their Blood is Strong  Nie-fiksie  The Grapes of Wrath  Roman  The Forgotten Village    Sea of Cortez: A Leisurely Journal of Travel and Research  Nie-fiksie  The Moon Is Down  Roman  Bombs Away: The Story of a Bomber Team  Nie-fiksie  Cannery Row  Roman  The Wayward Bus  Roman  The Pearl  Novelle  A Russian Journal  Nie-fiksie  Burning Bright  Novelle  The Log from the Sea of Cortez  Nie-fiksie  East of Eden  Roman  Sweet Thursday  Roman  The Short Reign of Pippin IV: A Fabrication  Roman  Once There Was A War  Nie-fiksie  The Winter of Our Discontent  Roman  Travels with Charley: In Search of America  Nie-fiksie  America and Americans  Nie-fiksie  Journal of a Novel: The East of Eden Letters  Nie-fiksie  Viva Zapata!    Steinbeck: A Life in Letters  Nie-fiksie  The Acts of King Arthur and His Noble Knights  Fiksie  Working Days: The Journals of The Grapes of Wrath  Nie-fiksie  Steinbeck in Vietnam: Dispatches from the War  Nie-fiksie 

 Verwysings 

 Eksterne skakels 
Biografie en werk

  National Steinbeck Center
  bilderreisen.at: John Steinbeck
Media

  YouTube.com: John Steinbeck - Voice of America. BBC HD-dokumentêr

Kategorie:Amerikaanse skrywers
Kategorie:Nobelprys vir Letterkunde wenners